*Saksliste*

**Årsmøte 2015/16**

**Tromsø Storm Ungdom**

**20.06 2016**

1. Valg av møteleder og referent
2. Godkjenning av innkalling og dagsorden
3. Årsmelding 2015/2016
4. Kontingenter 2016/2017
5. Regnskap 2015/2016
6. Budsjett 2016/2017
7. Trener og styre kompensasjon
8. Valg
9. Innkomne saker

***Årsmelding***

***Tromsø Storm Ungdom***

***2015/2016***

Innholdsfortegnelse

[Innledning 3](#_Toc454137127)

[Sportslig aktivitet 3](#_Toc454137128)

[Rekruttering 3](#_Toc454137129)

[Bedsys-serien 4](#_Toc454137130)

[Lagene i sesongen 2015/2016 5](#_Toc454137131)

[Andre arrangementer 5](#_Toc454137132)

[Basketakademiet 6](#_Toc454137133)

[Ekstratrening 6](#_Toc454137134)

[Norgesmesterskap 6](#_Toc454137135)

[Barents Games 2016 i Murmansk 6](#_Toc454137136)

[Utenbys turneringer 7](#_Toc454137137)

[Trenersituasjonen 7](#_Toc454137138)

[Drift i sesongen 7](#_Toc454137139)

[Organisasjon 8](#_Toc454137140)

[Framtidsutsikter 8](#_Toc454137141)

[Inntektsbringende arbeid og dugnad 9](#_Toc454137142)

[Styrets takk 10](#_Toc454137143)

[Saksfremlegg 11](#_Toc454137144)

[Sak 4. Kontingenter 2015/2016 11](#_Toc454137145)

[Sak 5. Trener og styrekompensasjon 12](#_Toc454137146)

[Sak 6. Regnskap 2015/2016 (se vedlegg) 12](#_Toc454137147)

[Sak 7. Budsjett 2016/2017 (se vedlegg) 13](#_Toc454137148)

[Sak 8. Valg 14](#_Toc454137149)

[Sak 9. Innkomne saker 14](#_Toc454137150)

# Innledning

Tromsø Storm Ungdom har i tilbakelagt sesongen med ca. 239 betalende medlemmer fordelt på 23 lag.

Den tradisjonsrike byserien, omdøpt til Bedsys-serien, er arrangert med fem runder hvorav alle rundene ble gjennomført etter Norges Basketballforbunds Easy Basket-konsept.

Ungdomslagene viser stadig god utvikling og har deltatt både i seriespill og i norgesmesterskap. Tromsø Storm Ungdom har også denne sesongen hatt spillere på aldersbestemte landslag og landslagssamlinger.

Klubben har vært igjennom sin første sesong med Kostas Filippopoulos som ansatt ungdomstrener.

Det er kommet ny økonomisk ansvarlig inn i styret, et nytt styremedlem og en ny vara som har bidratt betraktelig til klubben. Klubben har tatt i bruk Klubbadmin for registrering av medlemmer og betaling av medlemsavgift og annet.

# Sportslig aktivitet

## Rekruttering

Tromsø Storm Ungdom har hatt et samarbeid med Tromsø Storm i forbindelse med rekruttering på skolene i oktober/november. Kenneth Webb og et par spillere fra Tromsø Storm besøkte da skoler i skoletiden for å inspirere. I tillegg har klubben direkte kontakt med basketinteresserte i de ulike skolekretsene og jobber kontinuerlig med lag og trenere.

## Bedsys-serien

Bedsys-serien (tidligere Byserien) er et kamptilbud til alle som spiller på U10 og U12 og arrangeres 5-6 ganger i løpet av en sesong. Disse kamphelgene planlegges slik at det er samme helger som Tromsø Storm har sine hjemmekamper med Bedsys-serie lørdag og Tromsø Storm- kamp søndag.

Bedsys-serien følger anbefalinger fra Norges basketballforbunds (NBBF) med å ta i bruk Easy Basket konseptet. Easy Basket brukes som fellesbetegnelse for Easy Basket Challange (EBC) og Easy Basket (EB).

* EBC er for de aller yngste opp til 10 år og fokuserer på prestasjon og ikke resultat, noe som gjør at lag og trenere kan jobbe med basisferdighetene for å utvikle spillerne, uansett nivå. Barna spiller på lave kurver, trenerne jobber for at alle spillerne skal være delaktige og dommerne opptrer som kampledere.
* EB er for barn til 12 år. Da kampene har vært arrangert i sammenheng med Tromsø Storms hjemmekamper, har gjort at de eldste lagene fikk spille på parkett med høye kurver.

Klubben har delt inn alle lag i tre ulike ferdighetsnivå, gul, grønn og rød. Dette for å tilby alle lag mest mulig jevne kamper og tilpasset lagets ferdighetsnivå.

I sesongen 2015/2016 ble det arrangert til sammen 5 Bedsys serier:

**17/10, 7/11, 12/12, 30/1 og 13/3**

Dette er fjerde sesong klubben arrangerer basketkamper etter Easy Basket konseptet.

Tromsø Storm Ungdom vil fortsette med dette tilbudet for de yngste da vi har fått kun positive tilbakemeldinger på forenkling av regler og et tydelig fokus på prestasjon og ikke resultat.

## Lagene i sesongen 2015/2016

I årets sesong har totalt 15 lag deltatt i Bedsys-serien:

|  |  |  |
| --- | --- | --- |
| **Lag** | **U10** | **U12** |
| **Bjerkaker** |  | **U12** |
| **Hamna** | **U10** | **U12 J** |
| **Kvaløya** | **U10** | **U12** |
| **Stakkevollan** |  | **U12** |
| **Workinnmarka** | **U10** | **U12** |
| **Borgtun** |  | **U12** |
| **Mortensnes** |  | **U12** |
| **Fagereng** | **U10** | **U12** |
| **Prestvannet** | **U10** |  |
| **Reinen** | **U10** |  |
| **U13 Jenter** |  |  |

I tillegg har et U12 lag fra Harstad deltatt på to Bedsys-serier. Vi har også hatt deltakelse av lag fra Bardu.

Lagene består både av mix-lag, og rene jente- og guttelag.

U10 er 3. og 4. klassinger, U12 er 5. og 6. klassinger.

Regionserien

Vår klubb deltar med de eldste lagene, U13G-U19, i regionserien sammen med lag fra Harstad, Narvik og Bardu. Denne sesongen var den delt inn i to grupper: yngre (YN) og eldre (EN) ungdomslag. I år har det vært arrangert 10 regionseriehelger, hvorav 4 i Tromsø, 2 i Bardu, 2 i Narvik og 2 i Harstad.

# Andre arrangementer

Våre medlemmer har i løpet av sesongen hatt tilbud om basket camp i vinterferien, åpen hall på lørdager og en 3x3 turneringer.

## Basketakademiet

Basketakademiet ble for første gang arrangert i juni 2015, og var et ledd i prosjektoppgaven til Dana Meknas i sin Ung leder-utdanning. Dette ble en stor suksess, og klubben vil satse på å få gjennomført dette etter hver skoleslutt i årene fremover.

## Ekstratrening

Instruktør Kenneth Webb, som er hovedtrener for Tromsø Storm og direktør og instruktør for NIKE Professional Sports Camp Summer Basketball Camp, har arrangert ekstra treninger tirsdager i Tromsøhallen.

Hver onsdag har stormspiller, Kiril Raykov, gitt tilbud om fysisk trening på Langnes skole for spillerne fra U13-U19. Denne treningen måtte spillerne betale ekstra for og det var 43 spillere som deltok.

Klubbens hovedtrener, Kostas, har hatt morgentreninger tirsdager og torsdager fra 06.45-08.00

## Norgesmesterskap

Klubben sendte i år lag til NM fra U16D og U16M*.* Anført av coach Kostas gjorde U16M-laget en god innsats under NM-sluttspillet i Bergen. De møtte mange sterke lag og endte opp på 11. plassFor tredje gang stilte klubben med et jentelag i U16 NM, i år med Dana Meknas som coach. Jentene fikk det tøft i gruppespillet, men vant én av sine kamper. Da ble det plasseringskamp om 7. plass som de vant mot Gimle. Begge lagene kom hjem med mange nyttige erfaringer og motivasjon til å satse videre.

I år stilte vi med et meget ungt jentelag i U19NM. De fikk det som ventet tøft og tapte alle sine kamper, men de fikk god kampmatching og høstet mange nyttige erfaringer.

## Barents Games 2016 i Murmansk

Region Nord stilte med både jente- og guttelag i Murmansk. Jentelaget var et rent Tromsø-lag, mens guttelaget bestod av spillere fra Harstad, Narvik og Tromsø. Det å få spille mot sterke lag fra Sverige, Finland og Russland gir uvurderlig kamperfaring. Kostas var coach for jentene.

## Utenbys turneringer

**Hansa Cup**

I en landsdel hvor basketball er en liten idrett er det viktig og motiverende å reise utenbys for å delta i turneringer. Storm Ungdom stilte med U13 og U14 i Barents games i Luleå, 29. april-1. mai der U13 og ett av U14 lagene tok gull.

U14M var helgen 10.-12. juni på vennskapsturnering i Trondheim, der Ranheim og Sverresborg var arrangør. Guttene stilte med to lag, og fikk 6 kamper hvert lag. Turneringen kom i gang ved at foreldrekontakt for U14M tok kontakt med Sverresborg.

Dommer – og sekreteriatskurs

I oppstart av sesongen arrangerte klubben aspirantkurs for spillere født i 2002 eller eldre. De fremtidige dommerne slapp å betale kursavgift, men måtte dømme 4 kamper i Bedsysserien uten dommerhonorar.

Klubben arrangerte også et eget sekreteriatskurs med god oppslutning. Også foreldre deltok.

## Trenersituasjonen

Trenersituasjonen i klubben har vært meget god i sesongen som gikk. Klubben ansatte Kostas Filippopoulos som hovedtrener etter en tidkrevende og grundig ansettelsesprosess med mange aktuelle kandidater. Kostas kommer fra Hellas og har en lang karriere som profesjonell basket coach bak seg. Kostas har tilført klubben mye basketfaglig kompetanse og hevet nivået på spillerne han har trent betraktelig.

Klubben har i tillegg hatt i sving ca. 20 trenere for barneskole- og ungdomslagene som har gjort en fremragende jobb. Mange av disse har også hatt assistenttrenere og noen har hatt to assistenttrenere.

## Drift i sesongen

Denne sesongen har mye av driften vært håndtert av styret. Vi har arrangert Bedsys-serien, regionserie og U19NM. Dette har vært krevende, spesielt U19NM der det ble arrangert 43 kamper på tre dager. Det ble lagt ned en betydelig innsats både før og under arrangementet. Klubben kan være stolt over å ha gjennomført en slikt stort og viktig arrangement på en meget tilfredsstillende måte. Hele klubben stilte opp og alle lag bidro med dugnadsinnsats.

## Organisasjon

Styret har i sesongen bestått av syv styremedlemmer. Det har vært et rimelig godt oppmøte på styremøtene. Styret har bestått av følgende personer:

Anita Lervik, styreleder

Birgitte Warvik Rørtveit, nestleder

Kari Ingebrigtsen, styremedlem

Tone S. Wilsgaard, økonomiansvarlig

Lasse Aleksandersen, styremedlem

Yvonne Bang, styremedlem, kioskansvarlig og ansvarlig for rigg og Stormkiosk

Hilde Fuhr, styremedlem og leder av arrangementsledelsesgruppa

Trond Skogvoll, varamedlem

Klubben har også et sportslig utvalg ledet av Lars Olav Sparboe, med medlemmene Dana Meknas, Kari Ingebrigtsen , Tom Wilsgaard og Vebjørn Jacobsen (fra oktober 2015)

## Framtidsutsikter

Tromsø Storm Ungdom ønsker å fortsette det langsiktige samarbeidet med Varden, Tromsø Basket Elite Kvinner og Tromsø Storm. Jentesatsingen i klubben har i denne sesongen gjort fremskritt, og det sportslige nivået har økt betraktelig, ikke minst gjennom Kostas sitt bidrag til U19D og også Dana Meknas, trener for U16D. Samtidig er det stadig viktig å jobbe for at alle får et tilbud og at man beholder flere spillere i den store frafallsalderen. Miljøet i klubben er godt og familiefølelsen med de andre klubbene er sterk. Det er fortsatt et potensiale i økt samarbeid, for eksempel når det gjelder utnyttelse av fellesressurser som ansatte og trenerressurser.

Bedsys-serien er vellykket arrangement for skolelagene, der de får god kamptrening. Regionserien gir nok ikke et godt nok tilbud for ungdomslagene så her er det grunn til å søke matching utenfor regionen for å videreutvikle lag og talenter.

Oppgaver som bør prioriteres fremover er fortsatt:

|  |  |
| --- | --- |
| * Øke rekruttering av medlemmer * Forbedring av kamptilbudet for klubbens medlemmer * Flere trenere og øke trenerkompetansen * Beholde flere spillere til gutte- og jentenivå, herunder etablere tilbud for de som ikke nødvendigvis vil satse 100 % * Planlegge tidlig alle sesongens aktiviteter, få etablert gode kommunikasjonslinjer med foreldre og spillere, og være tidlig ute * Videreutvikle driften av klubben * I samarbeid med øvrige klubber i byen etablere faste samarbeidsfora * Ferdigstille sportslig plan/klubbveileder |  |

## Inntektsbringende arbeid og dugnad

For spillere, foreldre og styret har det i 2015/2016 i hovedsak vært to typer inntektsbringende arbeid: Dugnad (kiosk på Bedsys- og regionserie og Storm-kamper), og klubblotteriet.

Klubbens inntekter av kiosksalg under egne arrangement er en svært viktig inntektskilde. En god koordinering av både terminliste og kampoppsett er viktig for å trekke tilskuere til egne kamper og turneringer, samtidig som en god kioskdrift bidrar til økt trivsel for publikum i hallen. Det er gjort et betydelig arbeid i å organisere og gjennomføre disse dugnadene som er av stor betydning for klubben.

Loddsalgene er viktige for å sikre at vi kan opprettholde et godt aktivitetstilbud. Vi vil takke alle foreldrekontakter som bidro til organisering og foreldre og spillere som bidro med salget.

# Styrets takk

Styret ønsker å takke medlemmer, foreldre/foresatte, trenere, kursholdere, skoler og sponsorer for nok en sesong med givende basketglede i Tromsø.

Klubben ønsker også å takke alle foresatte med dugnadsinnsatsen i inneværende år. Både som trenere, ulike oppgaver i forbindelse med Bedsys-serier, regionserier, Tromsø Storm kamper og heiagjenger. Klubben er tuftet på innsats fra foreldre og foresatte og all aktivitet er avhengig av nettopp dette engasjementet.

Tromsø Storm Ungdom må også takke våre sponsorer som trofast støtter opp om klubben og våre aktiviteter.

Tromsø 19. juni 2016 Styret

# Saksfremlegg

## Sak 4. Kontingenter 2015/2016

Styret foreslår å økning av kontingent/treningsavgift for kommende sesong, herav kr 400 i kontingent:

2015/2016 2016/2017

U10 kr 1 100,- kr 1 400,-

U12 kr 1 200,- kr 1 500,-

U13 kr 1 750,- kr 2 100,-

U14 kr 1 750,- kr 2 400,-

U15 kr 1 950,- kr 2 700,-

U16 kr 1 950,- kr 2 700,-

U18 kr 1 950,- kr 2 700,-

U20 kr 1 950,- kr 2 700,-

**Søskenmoderasjon med eldre søsken i klubben (som forrige sesong)**

U10 og U12 halv kontingent for yngste søsken, ingen søskenmoderasjon på loddsalg.

## Sak 5. Trener og styrekompensasjon

Styret har fram til i dag ikke hatt noen form for kompensasjon eller styrehonorar.

Foreslår vi følgende:

Foreldretrenere får fri treningsavgift for et av sine barn pr. lag.

Styremedlem får fri treningsavgift for et av sine barn.

Trenere som ikke har barn får et gavekort på 2000 kroner.

## Sak 6. Regnskap 2015/2016 (se vedlegg)

**Regnskap**

Klubben har gått med et overskudd for sesongen 2015/2016 på kr 94.759,43, noe som er et positivt avvik fra budsjettert overskudd på kr 40.700,00.  Klubbens egenkapital er per 31.05.2016 kr 400.400 (kr 305.681 pr. 31.05.2015).

Inntektene er økt med hele 47 %. Hovedårsaken til dette er følgende:

* Styret har hatt stor fokus og jobbet målrettet med å inndrive kontingenter/treningsavgifter/lodd. For sesongen har vi klart å inndrive samtlige kontingenter/treningsavgifter. P.t. er det kun 4 stk som ikke har betalt loddboka dvs. til sammen kr 4.000.
* Vi har lyktes å få inn kr 130.000 i sponsorinntekter (Bedsys, DNB, Coop, Troms Kraft) mot budsjetterte kr 50.000.
* U19 NM ga en inntekt på kr 114.089 (overskudd p.t. kr 19.000 – mangler noen sponsorinntekter)

Styret har hatt stor fokus på økonomien for inneværende sesong og valgte å ikke investere i drakter. Det er derfor nødvendig å invester i drakter den neste sesongen. I tillegg har samtlige hatt kostnadsfokus gjennom som vi har lyktes med.

Kostnader forbundet med hovedtrener er den høyeste kostnaden i klubben. I tillegg er det halleie til Tromsø kommune som klubben har et stort negativt avvik på. Det har vært benyttet kr 196.218 mot budsjettert kr 80.000. Kr 23.993 er inkassosak fra forrige sesong og kr 15.000 er til basketcampen i juni.

Ved en tilfeldighet fant man en kto. i DNB med innestående på kr 56.985,62. Denne kto. har vært avglemt og har ikke fremkommet i regnskapet de siste årene. Innestående er overført klubbens plasseringskto. i Sparebanken Nord-Norge.

## Sak 7. Budsjett 2016/2017 (se vedlegg)

Budsjettet er for 12 mnd. Det nye styret må endre budsjettet slik at det blir tilpasset iht. ny lovnorm når det gjelder valgte årsplan/aktiviteter/rutiner på fakturering el.

## Sak 8. Valg

**Valgkomitéens innstilling til styre for sesongen 2016/2017:**

|  |  |  |
| --- | --- | --- |
|  | 2014/2015 | 2016/2017 |
| Leder: | Anita Lervik | Yvonne Bang |
| Nestleder | Birgitte Warvik Rørtveit |  |
| Styremedlem | Yvonne Bang | Maria Nøtnes Pedersen |
| Styremedlem | Hilde Fuhr | Manar Kalaaji |
| Styremedlem | Tone Wilsgaard |  |
| Styremedlem  Styremedlem | Lasse Aleksandersen  Kari Ingebrigtsen |  |
| Varamedlem | Trond Skogvoll | Anita Lervik |
| Revisor: | Steinar Øvergaard |  |
| Valgkomité: | Randi Solem |  |

Det skal velges delegater til ting og møter der lag og organisasjoner laget er tilsluttet. Styret foreslår at årsmøtet delegerer denne myndigheten til styret.

Tromsø juni 2016

## Sak 9. Innkomne saker

* Ny lovnorm ( [https://www.idrettsforbundet.no/idrettskretser/rogaland-idrettskrets/nyheter/ny-lovnorm/](https://www.idrettsforbundet.no/idrettskretser/rogaland-idrettskrets/nyheter/ny-lovnorm/" \t "_blank) )
* Etablering av fond for at spillere som ikke har mulighet til å betale kontingent og treningsavgift kan søke om å få dekt utgiftene.